CELEX: 52016PC0299
Language: fi
Date: 2016-05-26
Title: Ehdotus NEUVOSTON ASETUS tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 1388/2013 muuttamisesta

EUROOPAN KOMISSIO
            Bryssel 26.5.2016
            COM(2016) 299 final
            2016/0153(NLE)
            Ehdotus
            NEUVOSTON ASETUS
            tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 1388/2013 muuttamisesta
            
               
         
         
            
               PERUSTELUT
            
            
               1.
                     EHDOTUKSEN TAUSTA
            
            
               •
                     Ehdotuksen perustelut ja tavoitteet
            
            
               
                  Autonomisia tariffikiintiöitä tarvitaan tietyille tuotteille, joiden tuotanto on unionissa riittämätöntä niitä käyttävien unionin tuotannonalojen tarpeiden tyydyttämiseksi. Olisi avattava määrältään asianmukaisia unionin tariffikiintiöitä, joissa ei kanneta tulleja tai joissa kannetaan alennettuja tulleja, häiritsemättä kuitenkaan näiden tuotteiden markkinoita. 
               
               
                  Neuvosto antoi 17. joulukuuta 2013 asetuksen (EU) N:o 1388/2013 tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista, jotta kyseisten tuotteiden kysyntä unionissa voitaisiin tyydyttää mahdollisimman suotuisin ehdoin.
               
               
                  Asetus saatetaan ajan tasalle puolen vuoden välein, minkä tarkoituksena on tyydyttää EU:n tuotannonalojen tarpeet. Komissio on tullitaloustyöryhmän avustamana tarkastellut uudelleen kaikkia jäsenvaltioiden esittämiä pyyntöjä, jotka koskevat autonomisissa kiintiöissä kannettavia tulleja.
               
               
                  Kyseisen uudelleentarkastelun perusteella komissio katsoo, että on perusteltua avata autonomisia tariffikiintiöitä joillekin sellaisille uusille tuotteille, joita ei tällä hetkellä luetella neuvoston asetuksen (EU) N:o 1388/2013 liitteessä. Eräiden muiden tuotteiden tavaran kuvausta on muutettava, eräitä Taric-koodeja olisi vaihdettava, yksi uusi päättymispäivä on lisättävä ja yhtä alkuperäistä kiintiömäärää on korotettava. Lisäksi ehdotetaan, että liitteestä poistettaisiin tuotteet, joiden tariffikiintiön jatkaminen ei ole enää unionin taloudellisten etujen mukaista.
               
            
            
               •
                     Yhdenmukaisuus muiden alaa koskevien politiikkojen säännösten kanssa
            
            
               
                  Tämä ehdotus ei vaikuta kielteisesti maihin, jotka ovat tehneet etuuskohtelukauppaa koskevan sopimuksen EU:n kanssa (esim. GSP- ja AKT-maat, vapaakauppasopimuksen tehneet maat sekä ehdokasmaat ja mahdolliset ehdokasmaat).
               
            
            
               •
                     Yhdenmukaisuus unionin muiden politiikkojen kanssa
            
            
               
                  Ehdotus on johdonmukainen maatalous-, kauppa-, yritys-, kehitysyhteistyö- ja ulkosuhdepolitiikan kanssa.
               
            
            
               2.
                     OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •
                     Oikeusperusta
            
            
               
                  Tämän ehdotuksen oikeusperusta on Euroopan unionin toiminnasta tehdyn sopimuksen (SEUT) 31 artikla.
               
            
            
               •
                     Toissijaisuusperiaate (jaetun toimivallan osalta) 
            
            
               Ehdotus kuuluu unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               •
                     Suhteellisuusperiaate
            
            
               
                  Ehdotus on suhteellisuusperiaatteen mukainen, sillä kyseisissä toimenpiteissä noudatetaan periaatteita, joilla pyritään yksinkertaistamaan ulkomaankaupan toimijoiden menettelyjä yksipuolisista tullisuspensioista ja autonomisista tariffikiintiöistä annetun komission tiedonannon (EUVL C 363, 13.12.2011, s. 6) mukaisesti. Tässä asetuksessa ei Euroopan unionista tehdyn sopimuksen 5 artiklan 4 kohdan mukaisesti ylitetä sitä, mikä on tarpeen aiottujen tavoitteiden saavuttamiseksi.
               
            
            
               •
                     Toimintatavan valinta
            
         
         
            
               SEUT-sopimuksen 31 artiklan nojalla neuvosto vahvistaa yksipuoliset tullisuspensiot ja autonomiset tariffikiintiöt määräenemmistöllä komission ehdotuksesta; sen vuoksi asetus on tässä tapauksessa asianmukainen toimintatapa.
            
            
               3.
                     JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •
                     Jälkiarvioinnit/toimivuustarkastukset
            
            
               
                  Autonomiset tariffikiintiöt ovat samanlaisia toimenpiteitä kuin yksipuoliset tullisuspensiot sillä erotuksella, että kiintiöissä on tuontimäärää rajoitettu. Tämän vuoksi autonomisten tariffikiintiöiden järjestelmää arvioitiin vuonna 2013 tehdyn yksipuolisten tullisuspensioiden arvioinnin yhteydessä. Arvioinnissa pääteltiin, että järjestelmän keskeiset perusteet ovat edelleen voimassa. EU:n yritykset, jotka tuovat tavaroita järjestelmän puitteissa, voivat saada merkittäviä kustannussäästöjä. Näillä säästöillä voi puolestaan olla laajempia myönteisiä vaikutuksia. Niiden avulla voidaan esimerkiksi parantaa kilpailukykyä, tehostaa tuotantomenetelmiä sekä luoda uusia tai turvata olemassa olevia työpaikkoja EU:ssa. Vaikutukset riippuvat kulloinkin kyseessä olevasta tuotteesta, yrityksestä ja toimialasta.
               
            
            
               •
                     Sidosryhmien kuuleminen
            
            
               Ehdotuksen arviointiin on osallistunut tullitaloustyöryhmä, jossa on edustajia jokaisesta jäsenvaltiosta sekä Turkista. Se kokoontui kolme kertaa ennen kuin tässä ehdotuksessa esitetyistä muutoksista päästiin yhteisymmärrykseen.
            
            
               Ryhmä arvioi huolellisesti jokaisen hakemuksen (uudet hakemukset ja muutoshakemukset). Kussakin tapauksessa arvioitiin etenkin, aiheutettaisiinko EU:n tuottajille haittaa sekä parannettaisiinko ja lujitettaisiinko EU:n tuotannon kilpailukykyä. Arviointi toteutettiin siten, että siitä keskusteltiin tullitaloustyöryhmässä, sekä siten, että jäsenvaltiot kuulivat asianomaisia tuotannonaloja, edunvalvontajärjestöjä, kauppakamareja ja muita sidosryhmiä.
            
            
               Kaikki luetellut kiintiöt vastaavat tullitaloustyöryhmän keskusteluissa saavutettua yksimielisyyttä tai kompromissia. Esiin ei ole tuotu sellaisia mahdollisesti vakavia riskejä, joilla olisi peruuttamattomia seurauksia.
            
            
               •
                     Asiantuntijatiedon keruu ja käyttö
            
            
               
                  Ei sovelleta
               
            
            
               •
                     Vaikutustenarviointi
            
            
               Ehdotettu muutos on luonteeltaan tekninen ja koskee pelkästään liitteessä lueteltujen kiintiöiden soveltamisalaa. Muilta osin asetus pysyy samansisältöisenä kuin voimassa oleva neuvoston asetus. Tästä ehdotuksesta ei näin ollen tehty vaikutustenarviointia.
            
            
               •
                     Sääntelyn toimivuus ja yksinkertaistaminen
            
            
               
                  Ei sovelleta
               
            
            
               •
                     Perusoikeudet
            
            
               
                  Ehdotuksella ei ole vaikutuksia perusoikeuksiin.
               
            
            
               4.
                     TALOUSARVIOVAIKUTUKSET
            
            
               Ehdotuksella ei ole rahoitusvaikutusta menoihin, mutta sillä on rahoitusvaikutus tuloihin, minkä vuoksi tulleja jää kantamatta yhteensä noin 2,8 miljoonaa euroa vuodessa. Vaikutus perinteisiin omiin varoihin on 2 773 841 euroa vuodessa (75 % × 3 698 455 euroa/vuosi).
            
            
               Perinteisiin omiin varoihin kohdistuva tulojen menetys on katettava bruttokansantuloon (BKTL) perustuvilla jäsenvaltioiden maksuosuuksilla.
            
            
               5.
                     LISÄTIEDOT
            
         
         
            
               •
                     Toteuttamissuunnitelmat, seuranta, arviointi ja raportointijärjestelyt
            
            
               
                  Ehdotetut toimenpiteet toteutetaan Euroopan unionin yhtenäistariffiin (Taric) puitteissa. Jäsenvaltioiden tullihallinnot panevat toimenpiteet täytäntöön.
               
               
                  Joidenkin tässä neuvoston asetuksessa tarkoitettujen tuotteiden tiettyä käyttötarkoitusta valvotaan unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 254 artiklan mukaisesti.
               
            
            
               •
                     Selittävät asiakirjat (direktiivien osalta)
            
            
               
                  Ei sovelleta
               
            
            
               •
                     Ehdotukseen sisältyvien säännösten yksityiskohtaiset selitykset
            
            
               Ei sovelleta
            
            
               2016/0153 (NLE)
            
            
               Ehdotus
            
            
               NEUVOSTON ASETUS
            
            
               tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 1388/2013 muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 31 artiklan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvoston asetuksella (EU) N:o 1388/2013
                  1
                on avattu autonomisia tariffikiintiöitä, jotta voidaan varmistaa tiettyjen sellaisten tavaroiden riittävä ja jatkuva saatavuus, joita ei tuoteta riittävästi unionissa, ja jotta voidaan välttää tiettyjä maatalous- ja teollisuustuotteita koskevat markkinahäiriöt. Näissä tariffikiintiöissä tuotteita voidaan tuoda unioniin alennetuin tullein tai tullitta. Esitetyistä syistä on tarpeen avata määrältään asianmukaiset tullittomat tariffikiintiöt yhdeksälle uudelle tuotteelle 1 päivästä heinäkuuta 2016.
            
            
               (2)Nykyisiä unionin autonomisia tariffikiintiöitä olisi tietyissä tapauksissa mukautettava. Yhden tuotteen tavaran kuvausta on selkeyden vuoksi tarpeen muuttaa. Kolmen muun tuotteen kiintiömääriä on tarpeen korottaa, koska tällainen korotus on talouden toimijoiden ja unionin etujen mukaista.
            
            
               (3)Lisäksi yhden tuotteen unionin autonomiset tariffikiintiöt olisi lakkautettava 1 päivänä heinäkuuta 2016, koska sen jatkaminen kyseisen päivän jälkeen ei ole unionin edun mukaista.
            
            
               (4)Sen vuoksi asetusta (EU) N:o 1388/2013 olisi muutettava.
            
            
               (5)Koska tällä asetuksella säädettäviä muutoksia, jotka koskevat asianomaisten tuotteiden suspensioita, on sovellettava 1 päivästä heinäkuuta 2016, tämän asetuksen olisi tultava voimaan kiireellisesti,
            
         
         
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetuksen (EU) N:o 1388/2013 liite seuraavasti:
            
            
               a)lisätään tämän asetuksen liitteessä I olevia tariffikiintiöitä, joiden järjestysnumerot ovat 09.2691, 09.2692, 09.2693, 09.2696, 09.2697, 09.2698, 09.2699, 09.2694 ja 09.2695, koskevat rivit asetuksen (EU) N:o 1388/2013 liitteessä olevan taulukon toisessa sarakkeessa olevien CN-koodien järjestystä noudattaen;
            
            
               b)
                     korvataan rivit, jotka koskevat tariffikiintiöitä, joiden järjestysnumerot ovat 09.2637, 09.2703, 09.2683 ja 09.2659, tämän asetuksen liitteessä II olevilla riveillä;
            
            
               c)
                     poistetaan tariffikiintiötä, jonka järjestysnumero on 09.2689, koskeva rivi.
            
            
               2 artikla
            
            
               Tämä asetus tulee voimaan päivänä, jona se julkaistaan Euroopan unionin virallisessa lehdessä.
            
            
               Sitä sovelletaan 1 päivästä heinäkuuta 2016. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
                     
               
            
            
               SÄÄDÖSEHDOTUKSEEN LIITTYVÄ RAHOITUSSELVITYS 
            
            
               1.
                     EHDOTUKSEN NIMI:
            
            
               Neuvoston asetus tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 1388/2013 muuttamisesta
            
            
               2.
                     BUDJETTIKOHDAT
            
            
               Luku ja momentti: 12 luvun 120 momentti
            
            
               Vuodeksi 2016 budjetoitu määrä: € 18 465 300 000 € (B 2016)
            
            
               3.
                     RAHOITUSVAIKUTUKSET
            
         
         
            
               ◻◻Ehdotuksella ei ole rahoitusvaikutuksia
            
            
               X
                     Ehdotuksella ei ole rahoitusvaikutuksia menoihin, mutta sillä on rahoitusvaikutus tuloihin. Vaikutus on seuraava:
            
            
               (milj. euroa yhden desimaalin tarkkuudella)
            
            
                     
                        Budjettikohta
                     
                  
                  
                     
                        Tulot
                           2
                        
                     
                  
                  
                     
                        6 kk:n jakso, joka alkaa pp.kk.vvvv
                     
                  
                  
                     
                        [Vuosi: 2/2016]
                     
                  
               
                     
                        120 momentti
                     
                  
                  
                     
                        Vaikutukset omiin varoihin
                     
                  
                  
                     
                        1.7.2016
                     
                  
                  
                     
                        - 1,4
                     
                  
               
               (milj. euroa yhden desimaalin tarkkuudella)
            
            
                     
                        Toteutuksen jälkeen
                     
                  
               
                     
                  
                  
                     
                        [2017 ja seuraavat vuodet]
                     
                  
               
                     
                        120 momentti
                     
                  
                  
                     
                        - 2,8/vuosi
                     
                  
               
            
               Edellä esitetyn perusteella tästä asetuksesta aiheutuvan tulonmenetyksen voidaan arvioida olevan 2,8 miljoona euroa vuodessa 1.1.2017 alkaen (bruttomäärä 3,7 miljoonaa euroa × 0,75) ja 1,4 miljoonaa euroa ajanjaksolla 1.7.2016–31.12.2016.
            
            
               Perinteisiin omiin varoihin kohdistuva tulojen menetys on katettava bruttokansantuloon (BKTL) perustuvilla jäsenvaltioiden maksuosuuksilla.
            
            
               4.
                     Petostentorjunta
            
            
               Joidenkin tässä neuvoston asetuksessa tarkoitettujen tuotteiden tiettyä käyttötarkoitusta valvotaan unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 254 artiklan mukaisesti.
            
         
         
            
                  
                     (1)
                  Neuvoston asetus (EU) N:o 1388/2013, annettu 17 päivänä joulukuuta 2013, tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista sekä asetuksen (EU) N:o 7/2010 kumoamisesta (EUVL L 354, 28.12.2013, s. 319). 
               
               
                  
                     (2)
                  Perinteisistä omista varoista (maatalousmaksut, sokerimaksut, tullit) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja. 
               
            
      
    ---documentbreak--- 
      
         
               EUROOPAN KOMISSIO
            Bryssel 26.5.2016
            COM(2016) 299 final
            LIITTEET
            asiakirjaan
            Ehdotus: NEUVOSTON ASETUS
            tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 1388/2013 muuttamisesta
            
               
         
         
            
               LIITE I
            
            
            
                     
                        "Järjestys-
                     
                  
                  
                     
                        CN-koodi
                     
                  
                  
                     
                        Taric
                     
                  
                  
                     
                        Tavaran kuvaus
                     
                  
                  
                     
                        Kiintiökausi
                     
                  
                  
                     
                        Kiintiön määrä
                     
                  
                  
                     
                        Kiintiötulli (%)
                     
                  
               
                     
                        09.2691
                     
                  
                  
                     
                        ex 2914 70 00
                     
                  
                  
                     
                        45
                     
                  
                  
                     
                        1-(1-Kloorisyklopropyyli)etanoni (CAS RN 63141-09-3)
                     
                  
                  
                     
                        01.07-31.12
                     
                  
                  
                     
                        400 tonnia
                     
                  
                  
                     
                        0 %
                     
                  
               
                     
                        09.2692
                     
                  
                  
                     
                        ex 2914 70 00
                     
                  
                  
                     
                        55
                     
                  
                  
                     
                        2-Kloori-1-(1-kloorisyklopropyyli)etanoni (CAS RN 120983-72-4)
                     
                  
                  
                     
                        01.07-31.12
                     
                  
                  
                     
                        1 200 tonnia
                     
                  
                  
                     
                        0 %
                     
                  
               
                     
                        09.2693
                     
                  
                  
                     
                        ex 2930 90 99
                     
                  
                  
                     
                        28
                     
                  
                  
                     
                        Flubendiamidi (ISO) (CAS RN 272451-65-7)
                     
                  
                  
                     
                        01.07-31.12
                     
                  
                  
                     
                        100 tonnia
                     
                  
                  
                     
                        0 %
                     
                  
               
                     
                        09.2696
                     
                  
                  
                     
                        ex 2932 20 90
                     
                  
                  
                     
                        25
                     
                  
                  
                     
                        Dekan-5-olidi (CAS RN 705-86-2)
                     
                  
                  
                     
                        01.07-31.12
                     
                  
                  
                     
                        2 430 kg
                     
                  
                  
                     
                        0 %
                     
                  
               
                     
                        09.2697
                     
                  
                  
                     
                        ex 2932 20 90
                     
                  
                  
                     
                        30
                     
                  
                  
                     
                        Dodekan-5-olidi (CAS RN 713-95-1)
                     
                  
                  
                     
                        01.07-31.12
                     
                  
                  
                     
                        2 080 kg
                     
                  
                  
                     
                        0 %
                     
                  
               
                     
                        09.2698
                     
                  
                  
                     
                        ex 3204 17 00
                     
                  
                  
                     
                        30
                     
                  
                  
                     
                        Väri C.I. Pigment Red 4 (CAS RN 2814-77-9) ja siihen perustuvat valmisteet, jotka sisältävät väriä Colourant C.I. Pigment Red 4 vähintään 60 painoprosenttia
                     
                  
                  
                     
                        01.07-31.12
                     
                  
                  
                     
                        75 tonnia
                     
                  
                  
                     
                        0 %
                     
                  
               
                     
                        09.2699
                     
                     
                  
                  
                     
                        ex 8526 91 20
                     
                     
                        ex 8527 29 00
                     
                  
                  
                     
                        80
                     
                     
                        10
                     
                  
                  
                     
                        Integroitu äänimoduuli (IAM), jossa on digitaalisen videosignaalin ulostulo moduulin liittämiseksi LCD-kosketusnäyttömonitoriin ja joka on liitetty MOST-verkkoon (Media Oriented Systems Transport) ja jonka tiedonsiirto tapahtuu MOST High -protokollaa käyttäen, myös jos siinä on
                     
                     
                        ja
                     
                     
                        joka on tarkoitettu 87 ryhmän ajoneuvojen valmistukseen
                     
                     
                         (1)
                     
                     
                  
                  
                     
                        01.07-31.12.2016
                     
                     
                  
                  
                     
                        500 000 kpl
                     
                     
                  
                  
                     
                        0 %
                     
                     
                  
               
                     
                        09.2694
                     
                  
                  
                     
                        ex 8714 10 90
                     
                  
                  
                     
                        30
                     
                  
                  
                     
                        Alumiiniseoksesta valmistetut akselin kiinnitysholkit, akselipesät, etuhaarukan kolmiopalat ja kiinnitysosat, jollaisia käytetään moottoripyörissä
                     
                  
                  
                     
                        01.07-31.12
                     
                  
                  
                     
                        500 000 kpl
                     
                  
                  
                     
                        0 %
                     
                  
               
                     
                        09.2695
                     
                  
                  
                     
                        ex 8714 10 90
                     
                  
                  
                     
                        40
                     
                  
                  
                     
                        Standardin ISO P2054 mukaisesta sintratusta teräksestä valmistetut ohjausvaimentimen männät, jollaisia käytetään moottoripyörissä
                     
                  
                  
                     
                        01.07-31.12
                     
                  
                  
                     
                        1 000 000 kpl
                     
                  
                  
                     
                        0 %
                     
                  
               
            
               LIITE II
            
            
            
                     
                        "Järjestys-
                     
                  
                  
                     
                        CN-koodi
                     
                  
                  
                     
                        Taric
                     
                  
                  
                     
                        Tavaran kuvaus
                     
                  
                  
                     
                        Kiintiökausi
                     
                  
                  
                     
                        Kiintiön määrä
                     
                  
                  
                     
                        Kiintiötulli (%)
                     
                  
               
                     
                        09.2637
                     
                     
                  
                  
                     
                        ex 0710 40 00
                     
                     
                        ex 2005 80 00
                     
                  
                  
                     
                        20
                     
                     
                        30
                     
                  
                  
                     
                        Maissi (Zea Mays Saccharata), joka on saatu maissintähkistä, myös leikatuista, joiden läpimitta on vähintään 10 mutta enintään 20 mm, elintarviketeollisuuden tuotteiden valmistuksessa muuta kuin pelkkää pakkaamista varten käytettäväksi tarkoitettu
                     
                     
                         (1)(2)(3)
                     
                  
                  
                     
                        01.01-31.12
                     
                     
                  
                  
                     
                        550 tonnia
                     
                     
                  
                  
                     
                        0 %
                     
                  
               
                     
                        09.2703
                     
                  
                  
                     
                        ex 2825 30 00
                     
                  
                  
                     
                        10
                     
                  
                  
                     
                        Vanadiinioksidit ja -hydroksidit, pelkästään seosten valmistukseen tarkoitetut
                     
                     
                         (1)
                     
                  
                  
                     
                        01.01-31.12
                     
                  
                  
                     
                        20 000 tonnia
                     
                  
                  
                     
                        0 %
                     
                  
               
                     
                        09.2683
                     
                  
                  
                     
                        ex 2914 19 90
                     
                  
                  
                     
                        50
                     
                  
                  
                     
                        Tabletteina oleva kalsiumasetyyliasetonaatti (CAS RN 19372-44-2), stabilointimenetelmien valmistukseen tarkoitettu
                     
                     
                         (1)
                     
                  
                  
                     
                        01.01-31.12
                     
                  
                  
                     
                        150 tonnia
                     
                  
                  
                     
                        0 %
                     
                  
               
                     
                        09.2659
                     
                  
                  
                     
                        ex 3802 90 00
                     
                  
                  
                     
                        19
                     
                  
                  
                     
                        Soodaliuottimella kalsinoitu piimaa
                     
                  
                  
                     
                        01.01-31.12
                     
                  
                  
                     
                        35 000 tonnia
                     
                  
                  
                     
                        0 %
                     
                  
               
            
                     
                        (1)
                     
                  
                  
                     
                        Tullisuspensio edellyttää, että tavarat ovat tietyn käyttötarkoituksen perusteella tullivalvonnassa unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (EUVL L 269, 10.10.2013, s. 1) 254 artiklan mukaisesti.
                     
                  
               
                     
                        (2)
                     
                  
                  
                     
                        Tullisuspensiota ei kuitenkaan sovelleta, jos käsittelyn tekee vähittäismyynti- tai ravintolayritys.
                     
                  
               
                     
                        (3)
                     
                  
                  
                     
                        Vain arvotulli suspendoidaan. Paljostullia kannetaan edelleen.